Up-501/04
Datum: 2004-09-29T00:00:00.000+02:00
ecli: ECLI:SI:USRS:2004:Up.501.04
vrsta: posamični akt
zadeva: ustavna pritožba
objavljeno: Neobjavljeno | 29.09.2004
dokument: US23871
akt: Ustavna pritožba A. A. zoper odločbo Senata za prekrške št.

Pp-1720/03 z dne 5. 2. 2004 v zvezi z odločbo Sodnika za prekrške v Lenartu, št. P-1055/02 z dne 9. 1. 2003
resitev: zavrženje
izrek: Ustavna pritožba A. A. zoper odločbo Senata za prekrške št.

Pp-1720/03 z dne 5. 2. 2004 v zvezi z odločbo Sodnika za prekrške v Lenartu, št. P-1055/02 z dne 9. 1. 2003 se zavrže.
stavek: Ker je ustavna pritožba prepozna, jo je Ustavno sodišče zavrglo.
odlocitev: sklep
geslo: 1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.

1.4.52.6 - Ustavno sodstvo - Postopek - Procesne predpostavke v postopku ustavne pritožbe - Rok za vložitev ustavne pritožbe.
podlaga: Člen 55.1.1, Zakon o Ustavnem sodišču [ZUstS]
datum_vloge: 2004-07-13T22:00:00.000Z
datum_odlocitve: 2004-09-28T22:00:00.000Z

# Up-501/04 - 4

29. 9. 2004

# SKLEP

Ustavno sodišče je v postopku za preizkus ustavne pritožbe A. A. iz Ž. Ž., ki ga zastopa odvetnik B. B., odvetnik v Z., na seji senata dne 14. septembra 2004 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)

sklenilo:

Ustavna pritožba A. A. zoper odločbo Senata za prekrške št. Pp-1720/03 z dne 5. 2. 2004 v zvezi z odločbo Sodnika za prekrške v Lenartu, št. P-1055/02 z dne 9. 1. 2003 se zavrže.

## OBRAZLOŽITEV

S prvostopenjsko odločbo je bil pritožnik spoznan za odgovornega storitve cestnoprometnega prekrška po Zakonu o varnosti cestnega prometa (Uradni list RS, št. 30/98 in nasl. - ZVCP). Senat za prekrške je njegovo pritožbo zavrnil in potrdil prvostopenjsko odločbo.

Po prvem odstavku 52. člena Zakona o Ustavnem sodišču (v nadaljevanju ZUstS) se ustavna pritožba vloži v 60 dneh od vročitve posamičnega akta, zoper katerega je mogoča ustavna pritožba.

Roka za vložitev ustavne pritožbe si pritožnik z vložitvijo nedovoljenega pravnega sredstva ne more varovati. Pritožnikov pooblaščenec izkazuje pravočasnost z navedbo datuma, ko je prejel odgovor Vrhovnega državnega tožilstva, da ne bo vložilo zahteve za varstvo zakonitosti. Izpodbijano odločbo Senata pa je (kot sam navaja) prejel dne 18. 3. 2004. Od dne 19. 3. 2004 je začel teči 60 dnevni rok, ki se je iztekel dne 17. 5. 2004.

Ustavna pritožba, vložena dne 13. 7. 2004, je torej prepozna, zato jo je Ustavno sodišče zavrglo.

Senat Ustavnega sodišča je sprejel ta sklep na podlagi prve alineje prvega odstavka 55. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 - popr.) v sestavi: predsednik senata dr. Zvonko Fišer ter člana dr. Ciril Ribičič in dr. Mirjam Škrk. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.

Predsednik senata dr. Zvonko Fišer